रेलवे फाटक के पास ही नलके पर पानी पीने के लिए रुक गया। रजवाहा चलता होने से नलके का पानी ठंडा था। मीठा भी था। दांतों को सर्द करता और जीभ पर स्वाद की डली रख देता। मोटा-भारी नलका, पानी की धार ऐसे गिरती जैसे कोई चश्मा फट निकला हो। उसने पेट भर कर पानी पी लिया और चल पड़। उसने अपनी एकआंख की चमक-सी मार कर देखा, उसके पानी पीने के बाद एक लड़का और उसकी पत्नी नई साइकिल खड़ करके नलके का पानी पीने लगे थे। साइकिल पर चढ़कर भी उसने अपनी गरदन घुमाई थी, लड़का नलका चला रहा था और पत्नी ने अपने हाथ की अंजुली को मुंह से लगा लिया था।